или помощ, плащана от правителство (централно или местно), ако поради някаква причина съпруг не плаща издръжката на другия съпруг или издръжката на дете. Плащаната от правителството сума не следва да се отчита в променливи HY080 и HY081;
 —
 други парични обезщетения: обезщетения, изплащани независимо от семейните надбавки за подпомагане на домакинството, като например разходи, произтичащи от конкретните нужди на семейства с един родител или семейства с деца с увреждания. Тези обезщетения могат да се изплащат периодично или като еднократна сума.
 Понятието не включва:
 —
 суми, изплащани от работодатели на дадено наето лице вместо надници и заплати чрез социалноосигурителна схема, когато не може да работи поради отпуск по майчинство, когато подобни плащания не могат да бъдат ясно разграничени като социалноосигурителни обезщетения (тези плащания се включват в „Брутни парични или почти парични доходи на наетото лице“ (PY010G);
 —
 суми, изплащани допълнително от работодатели на наето лице в допълнение към полагаемата сума за отпуск по майчинство от социалноосигурителни схеми, когато подобни плащания не могат да бъдат ясно разграничени като социалноосигурителни обезщетения (тези плащания се включват в „Брутни парични или близки до паричните доходи на наетото лице“ (PY010G).
 1.4.1.2. Жилищни надбавки (HY070G)
 Жилищната функция се отнася до намесата на публичните органи за оказване помощ на домакинствата за посрещане на жилищните разходи. Важен критерий за определяне на обхвата на жилищните надбавки е домакинството да отговаря на теста за средствата, при които домакинствата имат право на такова обезщетение.
 Жилищните надбавки включват:
 —
 обезщетения за изплащането на наема: текущ трансфер, отговарящ на теста, предоставян от публичните органи на наематели, временно или на дългосрочна основа, за оказване на помощ при изплащането на разходите за наема;
 —
 обезщетения, платими на обитателите-собственици: текущ трансфер, отговарящ на теста, предоставян от публичните органи на обитатели-собственици за облекчаване на текущите им жилищни разходи: често пъти на практика това е за оказване на помощ за изплащането на ипотечни кредити и/или лихви.
 Понятието не включва:
 —
 социалната жилищна политика, организирана чрез фискалната система (т.е. данъчни облекчения);
 —
 всички капиталови трансфери (по-конкретно, инвестиционни безвъзмездни средства).
 1.4.1.3. Обезщетения за безработица (PY090G)
 Обезщетенията за безработица се отнасят до обезщетения, които заместват изцяло или частично доходите, загубени от даден работник вследствие загубата на платена заетост; предоставяне на средства за съществуване (или по-добър доход) на лица, навлизащи за първи път или влизащи отново на пазара на труда; обезщетяване на загубата на приходи вследствие на частична безработица; заместване изцяло или частично на дохода, загубен от по-възрастни работници, които излизат в пенсия от платена заетост преди законово предвидената пенсионна възраст поради съкращаване на работни места по икономически съображения; принос за покриване на разходите за обучение и преквалификация на хора, които търсят работа; или подпомагане на безработни лица, като се поемат разходите им за пътуване или преместване за получаване на работа.
 Понятието включва:
 —
 пълни обезщетения за безработица: обезщетения, компенсиращи загубата на доходи, когато дадено лице е способно да работи и е на разположение за работа, но не може да намери подходяща заетост, включително лица, които до този момент не са работили;
 —
 частични обезщетения за безработица: обезщетения, компенсиращи загубата на надници или